Նախարարը հաստատեց՝ նվազ բերքի խնդիր, իհարկե, եղել է. «Երկու հիմնական մշակաբույս կա, որի քանակը պակասել է, հիմնականը լոլիկն է, և կոնսենսուսային կարծիք կա, որ եղանակն է պատճառը եղել՝ բարձր ջերմային ֆոնը, ինչպես նաև գիշերվա ու ցերեկվա միջև տարբերությունը ցածր է եղել, և դա բերել է դժվարությունների: Ձմերուկի հետ էլ խնդիր կար, վաղ ցանված ձմերուկի բերքը նվազեց, դեֆիցիտը որոշ չափով փակվեց Ռուսաստանից՝ Աստրախանից բերված ձմերուկով, և հիմա ձմերուկի միջին գնից շեղում չկա: Հիմնական հարվածը եղել է լոլիկի վրա»: